**160619\_5.\_soendag\_i\_ treenighetstiden**

**Søndagsmesse med dåp i Fredrikstad domkirke**

**Frank Oterholt**

**E**

**12** Hva mener dere? Dersom en mann har hundre sauer og én av dem går seg vill, lar han ikke da de nittini være igjen i fjellet og går og leter etter den som er kommet på avveier? **13** Og skulle han finne den – sannelig, jeg sier dere: Da gleder han seg mer over denne ene enn over de nittini som ikke har gått seg vill. **14** Slik vil heller ikke deres Far i himmelen at en eneste av disse små skal gå tapt.

**15** Dersom din bror gjør en synd \*mot deg•, så gå til ham og still ham til ansvar på tomannshånd. Hvis han hører på deg, har du vunnet din bror. **16** Men hvis han ikke hører, skal du ta med deg en eller to andre, for *etter to eller tre vitners utsagn skal enhver sak være avgjort.* **17** Hvis han ikke hører på dem heller, skal du si det til menigheten. Men hvis han ikke engang vil høre på menigheten, skal han være som en hedning eller toller for deg.

**18** Sannelig, jeg sier dere: Alt dere binder på jorden, skal være bundet i himmelen, og alt dere løser på jorden, skal være løst i himmelen. [**Matt 18,12-18**](http://www.bibel.no/Nettbibelen?query=SyXGjvFYqNIZbs4N/mRmrWB1KoKjyv3oHG6V32lc3qy0UL3Dh6KxQpvibaoBmzFJcLF+y6BzAnny+QndidN0hQ==)

**L1**

**16** Så sier Herren:  
          Still dere på veiene og se!  
          Spør etter de gamle stiene,  
          etter veien til det gode!  
          Gå på den,  
          så skal dere finne hvile for deres liv.  
          Men de svarte: «Vi vil ikke gå der.»  
            
    **17** Jeg satte vaktmenn over dere.  
          Lytt når hornet gjaller!  
          Men de svarte: «Vi vil ikke lytte.»  
            
    **18** Derfor, hør, dere folkeslag,  
          og forstå, dere som er samlet,  
          hva som skjer med dem.  
            
    **19** Hør, du jord!  
          Se, jeg fører ulykke over dette folket,  
          frukten av deres egne planer.  
          For de lyttet ikke til mine ord,  
          og de foraktet min lov. [**Jer 6,16-19**](http://www.bibel.no/Nettbibelen?query=dazxXJ6xTEnopCj4tttjCrwdIxYpIgLHFNGTgxdteHeLZOlnU81R7hA0bJIfp3/CVWKCa3IvQFVeaG/nlP9Vjw==)

**L2**

**6** Det undrer meg at dere så raskt vender dere bort fra ham som har kalt dere ved Kristi nåde, og til et annet evangelium, **7** men det finnes ikke noe annet, det er bare noen som forvirrer dere og vil forvrenge Kristi evangelium. **8** Men om vi selv, ja, om en engel fra himmelen skulle forkynne dere et annet evangelium enn det vi forkynte dere, forbannet være han! **9** Vi har sagt det før, og jeg gjentar det nå: Hvis noen forkynner dere et annet evangelium enn det dere har mottatt, forbannet være han! [**Gal 1,6-9**](http://www.bibel.no/Nettbibelen?query=QqsEa9mVPn/UZbX8snhUEpzBAIEF5Dy2E5PMmbYiC9M2T3g92ts/0fPAYiAXSsNfRmfa6UXw49FPQgHdFTrXZw==)

**F**

**1** Herrens ord kom til Jona, sønn av Amittai: **2** «Stå opp, gå til storbyen Ninive og rop ut over byen at ondskapen deres har steget opp for mitt ansikt.» **3** Da sto Jona opp for å flykte til Tarsis, bort fra Herren. Han dro ned til Jaffa og fant et skip som skulle til Tarsis. Så betalte han for reisen og gikk ned i båten. Han ville være med til Tarsis, bort fra Herren.

**4** Men Herren kastet en mektig vind ned over havet, og stormen ble så sterk at skipet holdt på å bli knust. **5** Sjøfolkene ble redde, og hver mann ropte til sin gud. Lasten som var om bord, kastet de på havet for å lette skipet. Men Jona hadde gått ned under dekk og lagt seg og var falt i dyp søvn. **6** Kapteinen kom bort til ham og sa: «Hva er det med deg? Sover du? Stå opp og rop til guden din! Kanskje guden vil huske på oss så vi ikke går under.»

**7** Mennene sa til hverandre: «La oss kaste lodd, så vi kan få vite hvem som er skyld i at denne ulykken har rammet oss!» De kastet lodd, og loddet falt på Jona. **8** Da sa de til ham: «Fortell oss nå hvem som er skyld i at denne ulykken har rammet oss! Hva slags arbeid har du? Hvor kommer du fra? Hvilket land er du fra? Og hvilket folk tilhører du?» **9** Han svarte: «Jeg er hebreer og frykter Herren, himmelens Gud, som har skapt havet og det tørre landet.»

**10** Da ble mennene grepet av stor redsel. De sa til ham: «Hva er det du har gjort?» For de visste at han hadde flyktet bort fra Herren. Det hadde han fortalt dem. **11** «Hva skal vi gjøre med deg», sa de, «så havet kan falle til ro omkring oss?» For stormen på havet ble sterkere og sterkere. **12** Han svarte: «Løft meg opp og kast meg i havet, så vil det slutte å rase. For jeg vet at det er min skyld at den sterke stormen har rammet dere.»

**13** Mennene rodde på for å komme tilbake til land, men de greide det ikke. For det stormet sterkere og sterkere mot dem på havet. **14** Da ropte de til Herren: « Herre! La ikke oss gå under fordi denne mannen mister livet. La ikke uskyldig blod komme over oss. For du, Herre, har gjort som du ville.» **15** Så løftet de Jona opp og kastet ham i havet. Da holdt havet opp å rase og ble stille. **16** Mennene ble grepet av stor frykt for Herren. De ofret slaktoffer til Herren og avla løfter.

**1** Herren sendte en stor fisk for å sluke Jona, og Jona var i buken på fisken i tre dager og tre netter. **2** Jona ba til Herren sin Gud fra fiskebuken. **11** Da talte Herren til fisken, og den spydde Jona opp på tørt land.

**1** Herrens ord kom til Jona for andre gang: **2** «Stå opp og gå til storbyen Ninive! Det budskapet jeg gir deg, skal du rope ut over byen.» **3** Jona sto opp og gikk til Ninive, slik Herren hadde sagt. Men Ninive var en stor by for Gud, tre dagsreiser lang. **4** Jona begynte å gå innover i byen, og da han hadde gått en dagsreise, ropte han: «Ennå førti dager, og så skal Ninive bli ødelagt!»

**5** Da trodde folket i Ninive på Gud. De ropte ut en faste og kledde seg i sekkestrie, både store og små. **6** Da kongen av Ninive hørte om dette, reiste han seg fra tronstolen og tok av seg kongekappen. Han kledde seg i sekkestrie og satte seg i aske. **7** Han lot rope ut i Ninive: «Etter påbud fra kongen og hans stormenn: Ingen, verken mennesker eller dyr, storfe eller småfe, må smake noe som helst. De skal ikke beite og ikke drikke vann. **8** De skal kle seg i sekkestrie, både mennesker og dyr, og rope til Gud av alle krefter. Hver og en skal vende om fra sin onde vei og fra sine overgrep. **9** Hvem vet, kanskje Gud vil snu om og angre og vende seg bort fra sin brennende vrede, så vi ikke går under.» **10** Gud så hva de gjorde, at de vendte om fra sin onde vei. Da angret Gud på det onde han hadde sagt at han ville gjøre mot dem, og han gjorde det ikke.

**1** Men dette mislikte Jona sterkt, og han ble sint. **2** Han ba til Herren: « Herre! Var det ikke det jeg sa da jeg var i mitt eget land? Derfor ville jeg skynde meg og flykte til Tarsis. For jeg vet at du er en nådig og barmhjertig Gud. Du er sen til vrede og rik på miskunn, så du angrer ulykken. **3** Men nå, Herre, bare ta livet mitt! For jeg vil heller dø enn leve.» **4** Da sa Herren: «Er du virkelig så sint?»

**5** Jona hadde gått ut av byen og slått seg ned på østsiden av den. Der hadde han laget en løvhytte og satt seg i skyggen under den for å se hvordan det gikk med byen. **6** Da lot Herren Gud en ricinus-busk vokse opp over Jona for å kaste skygge over hodet hans og fri ham fra mismotet. Jona gledet seg stort over busken. **7** Men ved daggry neste morgen sendte Gud en mark som stakk busken så den visnet. **8** Og da solen sto opp, sendte Gud en brennende østavind. Solen stakk Jona i hodet så han nesten besvimte. Han ønsket at han måtte få dø, og sa: «Jeg vil heller dø enn leve.»

**9** Da sa Gud til Jona: «Er du virkelig så sint på grunn av ricinus-busken?» Han svarte: «Jeg er så sint at jeg kunne dø.» **10** Herren sa: «Du hadde omsorg for ricinus-busken, som du ikke har hatt noe arbeid med og ikke fått til å vokse opp, og som ble til på en natt og ble ødelagt på en natt. **11** Skulle ikke jeg ha omsorg for storbyen Ninive, hvor det er mer enn tolv ganger ti tusen mennesker som ikke vet forskjell på høyre og venstre, og hvor det også er en mengde dyr?» [**Jona 1,1-2,2; 2,11-4,11**](http://www.bibel.no/Nettbibelen?query=HX4+ULRy/J10Ox5Z0IOtyLH6Gj8pDne786DbfRlSqQzfhx948OJyDy5hX8T5DBbBKsxyiBXdspqIubrOY/2pkg==)

**Preken** (10-11 min.)

**Barnebøker**

Når jeg skulle forberede denne søndagen, gikk jeg i bokhylla mi og tok ned en del av barnebøkene som står der. Nå er alle mine tre barn voksne, men vi har fremdeles hyllene fulle av bøker, for nå vil barnebarna lese dem.

1. **Eventyret om Theodor** (Birgit Strøm)

Fortellingen om en liten bjørn som opplever livet på godt og vondt, mest på godt, men han er litt lei seg en gang i blant (og det er jo ikke noe godt). Theodor er både i byen og inne i skogen. Han lever mellom menneskenes og dyrenes verden.

1. **Birger, det lille helikopteret** (engelsk bok, oversatt til norsk).

Helikopteret Birger ser ut som et menneske med propell (og det fins jo noen mennesker som man i all fall skulle tro hadde propell ☺).

Birger redder folk som er i havsnød, men i denne boka redder han ei lita jente som er utsatt for tyver og skumle menn. Birger varsler politiet og de slemme tyven blir arrestert, og den lille jenta blir trygg igjen.

1. **Bynjulf Bie**, og sangene fra Portveien (Eivind Skeie).

Her er det mange insekter og fugler. Insektene ligner på mennesker.

1. **Barnas kirkebok**

(IKO-forlaget har gitt ut den. IKO lager kristen barnelitteratur)

Her er menneskene mennesker, de fremstår ikke i dyreskikkelser, men det finnes noen kosedyr i denne boka.

**Kosedyr**

Og hvorfor liker barn kosedyr? Jo, det må vel være fordi de finner noen av den samme tryggheten hos kosedyret som de finne hos menneskene som står dem nær. Dyra ligner på mennesker.

**BARNEBØKER**

Mange barnebøker handler om dyr, som egentlig er mennesker. Men menneskene fremstilles i dyreskikkelser. Det kjenner vi også fra ”Hakkebakkeskogen”, fra Donald Duck og fra klassisk litteratur (Animal farm).

”Donald” er jo en and som gjør dumme ting og sier dumme ting, akkurat slik som noen menneske kan gjøre. Og når jeg snakker om Donald, mener jeg ikke en viss presidentkandidat, men anna Donald Duck som fås kjøpt hos Narvesen.

**Dyreallegorier**

Det kalles ”dyreallegorier”, når mennesker fremstilles som dyr.

Allegorí´, av gresk: ”si noe annet”. En allegori er en billedlig fremstilling, en (utvidet) metafor (<https://snl.no/allegori>), en fortelling som egentlig sier noe annet, altså, som har et dypere og bakenforliggende budskap.

**BIBELEN**

Dyreallegorier har vi også i Bibelen, og det er dette søndagens tekst handler om. Det er særlig lignelser om sauer, som vi har mest av i Det nye testamentet.

Vi hører også om ulver i Bibelen. Ulver er bildet på farlige mennesker.

Vi hører også om fugler og om fisker, som er bilder på ”menneskehavet”.

**Sauen som går seg vill**

I dagens prekentekst bruker Jesus en lignelse om den ene sauen som går seg vill. Han stiller følgende spørsmål:

*«Hva mener dere? Dersom en mann har hundre sauer og én av dem går seg vill, lar han ikke da de nittini være igjen i fjellet og går og leter etter den som er kommet på avveier?»*

**Kjenner vi oss igjen?**

Nittini og hundre er et stort tall. Hyrden burde være fornøyd med 99% oppslutning i flokken, men nei. Når han mister en av de små i flokken sin, går han for å lete etter den ene, bortkomne sauen.

**Og vi kan spørre med Jesus:**

”Hva mener dere”? Hva hadde dere gjort i samme situasjon?

Dersom du har ett barn, 2, 3, 9, eller 12 barn (som min mormor hadde), og det skjer noe med en av dem, vil du ikke da – for en stund – rette all oppmerksomhet mot det barnet som hadde ”gått seg vill”, eller som var oppe i vanskeligheter?

Når en av ungene i flokken har problemer; … kanskje alle de andre barna har det bra, men en av dem er kanskje i vanskeligheter? Hva ville du som far og mor gjort da?

De andre klarer seg kanskje godt, men en av ungene i ”flokken” har det vanskelig akkurat nå.

Kanskje ett av barna har blitt syk?

Kanskje ett av barna har rotet seg bort i rus?

Kanskje ett av barna har rotet seg opp i et problem som de må de ha hjelp for å komme seg ut av?

**Er ikke dette menneskelig, å stille opp for den som trenger det mest?** Som omsorgspersoner setter vi inn mange ressurser på den av våre som trenger hjelp, men vi glemmer likevel ikke de andre som er i ”flokken”.

**Flokken**

”Finn deg en flokk”, sier dr. Per Fuggli ofte. Han er sosialmedisiner, og han mener at vi mennesker trenger et nært fellesskap. Det får vi kun i vår egen ”flokk”, altså sammen med dem vi er mest glad i, og som vi føler oss mest hjemme hos. ”Hold deg til flokken”. ”Finn deg en flokk”, så får du det best i livet, sier Fuggli.

Men vi kan jo ikke bare være sammen med ”flokken vår” hele tiden. Da stopper vi opp. Vi må jo også ut i verden, og klare oss selv.

Men da hender altså at noen ikke greier seg så godt. De *”går seg vill”*. Det er dette søndagens tekst handler om: Noen går seg vill i verden.

**Menigheten**

”Flokken” som Jesus snakker om, er den kristne menigheten. Dersom en av de kristne ”går seg vill”, hva gjør dere andre da? spør Jesus.

”Å gå seg vill”, hva betyr det? Jo, dersom en kristen kommer bort fra menigheten, fra flokken, så gå og oppsøk han. Gå og besøk han. Kanskje det har skjedd noe? Kanskje det har oppstått problemer i livet hennes? Kanskje hun er rammet av en sorg, som ingen andre ser. Det er kanskje derfor hun isolerer og blir borte?

Reis til Kalnes sykehus hvis du vet at noen ligger der, som du ikke har sett på en stund. Det er et flott sykehus, men de hvite gangene og de sterile omgivelsene kan gjøre deg veldig ensom, selv om du er på verdens tryggeste sted når du er syk. Kanskje du har kommet bort fra ”flokken” i tillegg til at du har blitt syk. Det er en ekstra byrde.

**Eller kanskje noen du kjenner, har gjort noe virkelig dumt**, *”lagt det store egget”*, kanskje begått en synd eller kanskje en forbrytelse?

Gå til han. Vær som helikopteret Birger, som hjelper folk som er i havsnød, som redder livet til de som er i ferd med å gå under.

**Dette er søndagens budskap:**

Oppsøk den som har gått seg vil.

Vær hjelpsom mot den som trenger hjelp.

**Men det som er dagens aller viktigste budskap, er likevel dette:**

Gud gir aldri opp. Ingen er glemt av Gud. Du kan godt være glemt av mennesker for en stund. Det hender. Du kan godt være utstøtt fra flokken for en stund, det hender. Men Gud glemmer deg aldri. Gud støter oss aldri ut.

**Nattverden**

Derfor sier vi hver søndag:

Velkommen til Herrens nattverd. Nattverden er et tegn på Guds nåde mot oss, et nådetegn som forkynner at Gud alltid tar i mot oss på nytt og på nytt.

Og til det sier vi**:**

***Ære være Faderen og Sønnen og Den Hellige Ånd, som var, er og blir en sann Gud fra evighet og til evighet. Amen.***

**Salmer**

**Til åpning:**

281: Hellig hellig hellig –  (en litt prangende «folkesalme» som alle kan)

**Dåp:** 586 Fylt av glede.

**Mellom lesningene:**

328 Min hyrding, v. 1-3 før L1 og

328 v. 4-5 etter L2.

**Evangelium** (ev.prosesjon?)

Før preken: Halleluja

----------

560: Etter preken v. 1-5.

560: Før nattv. 6-10.

Under nattverd: Orgel

Avslutn: 841 – Den blomstertid

**Husk å ringe dåpsfamilien**